## Rješenje o obliku i temeljnim obilježjima novčanice od 10000 hrvatskih dinara

### NN 41/1993 (7.5.1993.), Rješenje o obliku i temeljnim obilježjima novčanice od 10000 hrvatskih dinara

# MINISTARSTVO FINANCIJA

Na osnovi članka VI. Odluke o uvođenju hrvatskog dinara kao sredstva
plaćanja na teritoriju Republike Hrvatske ("Narodne novine",
br: 71/91) ministar financija donosi

## RJEŠENJE

### o obliku i temeljnim obilježjima novčanice od 10000 hrvatskih dinara

1. Novčanica hrvatskog dinara izdaje se u apoenu od 10000 hrvatskih
dinara.

2. Novčanica od 10000 hrvatških dinara je veličine 67 mm x 130 mm.

3. Novčanica od 10000 hrvatskih dinara tiskat će se na bijelom zaštičenom
papiru s ugrađenim vodenim znakom i zaštitnom niti, tehnikom reljefnog
tiska i linijskog dubokog tiska. Novčan1ca od 10000 hrvatskih dinara izgleda
ovako:

1) S lica: zaštitni motivi tiskani su reljefnim tiskom te tehnikom peterobojnog
linijskog dubokog tiska. Jedna od boja na licu reflektira se žuto pod ultra
ljubičaštim zracima. Obilježja novčanice od 10000 hrvatskih dinara s lica
u svemu su ista obilježjima za novčanicu od 5000 hrvatskih dinara iskazanim
u Rješenju o obliku i temeljnim obilježjima novčanice od 5000 i 2000 hrvatskih
dinara ("Narodne novine", br. 45/92) izuzev u slijedećem: Na
lijevoj strani novčanice je na bijeloj površini, u gornjem kutu, oznaka
vrijednosti "10000" tiskana reljefnom tehnikom. U lijevom donjem
kutu je tiskan znak u obliku slova "X". Unutar vanjske zadebljane
stranice znaka otisnuta je oznaka vrijednosti "10000" u negativu,
reljefnom tehnikom. Unutar nutarnje stranice znaka otisnute su, u negativu,
reljefnom tehnikom dvije paralelne linije. Na donjoj margini gravire tiskan
je, u negativu reljefnom tehnikom, u dva retka natpis "DESET TISUĆA";
"HRVATSKIH DINARA". U donjem dijelu novčanice nastavak je višebojne
linijske podloge na kojoj je reljefnom tehnikom tiskana oznaka "vrijednosti
"10000" i koja završava uz desnu marginu novčanice.

2) S naličja: obilježja novčanice od 10000 hrvatskih dinara s naličja
u svemu su ista obilježjima novčanice od 5000 hrvatskih dinara iskazanim
u Rješenju o obliku i temeljnim obilježjima novčanice od 5000 i 2000 hrvatskih
dinara ("Narodne novine", br. 45/92) izuzev u slijedećem: U gornjem
lijevom kutu tiskana je oznaka vrijednosti "10000", a u donjem
dijelu novčanice, u dva retka, natpis "DESET TISUĆA"; "HRVATSKIH
DINARA". U donjem dijelu novčanice, u istoj ravni otisnut je grb Republike
Hrvatske i oznaka vrijednosti "10000". Na naličju novčanice,
u donjem dijelu, linijska podloga razdvojena je bijelom trakom koja je
vidljiva na lijevoj strani od ruba novčanice do oboda rozete te na desnoj
strani od fragmenta spomenika do ruba novčanice. Unutar bijele trake tiskana
je u nizu oznaka vrijednosti "10000". Oznake vrijednosti međusobno
su odvojene točkom.

4. Na licu novčanice lik Ruđera Boškovića tiskan je u tamno zelenoj
boji a tonska podloga u duginim bojama žućkastozelena, zelena, plava i
roza. Na naličju novčanice motiv spomenika "Povijest Hrvata"
tiskan je u zelenkastosmeđoj boji, a tonska podloga u duginim bojama -
žuto, zeleno, ljubičasto i crveno.

5. Ovo rješenje stupa na snagu danom objave u "Narodnim novinama".

Klasa: 450-08/93-01 /32

Urbroj: 513-04/93-01

Zagreb, 4 svibnja 1993.

Ministar financija

**dr. Zoran Jašić, v. r.**

Rješenje, NN 41/1993-731